1. JOHDANTO

Komissio esittää tässä asiakirjassa sisäisen sopimuksen[1] 7 artiklan 1 ja 5 kohdan mukaisesti arviot varainhoitovuosien 2011–2013[2] maksusitoumuksista, maksuista ja rahoitusosuuksista. Arvioissa otetaan huomioon Euroopan investointipankin (EIP) ennusteet. Jäsenvaltiot maksavat suoraan EIP:lle sen hallinnoimiin yhdeksännen ja kymmenennen EKR:n välineisiin (investointikehys ja korkotuet) tarkoitetut rahoitusosuudet. Tässä tiedonannossa erotellaan näin ollen selkeästi EIP:n yhdeksännen ja kymmenennen EKR:n puitteissa hallinnoimat määrät ja toisaalta komission hallinnoimat määrät.

Seuraava kaavio kuvaa bruttomääräisten maksusitoumusten ja maksujen yleistä kehitystä ja vuosien 2011–2013 ennusteita (komissio ja EIP yhteensä). Siitä näkyy selvästi vuodesta 1997 alkanut sitoumusten ja maksujen kasvusuuntaus, joka johtuu avun täytäntöönpanon nopeutumisesta. Kuten vuodesta 2008 alkaen on ennakoitu, sitoumusten ja maksujen ero on kaventunut vuosina 2009 ja 2010 maksujen saavutettua sitoumusten tasoa. Maksujen määrä oli vuonna 2010 EKR:n kaikkien aikojen suurin, ja sitoumusten määrä puolestaan ylsi vuoden 2010 lopussa 50 prosenttiin kymmenennestä EKR:sta.

Komission ja EIP:n bruttomääräiset maksusitoumukset ja maksut: suuntaus vuosina 1997–2013 [pic]

2. VUOSIEN 2011–2013 RAHOITUSENNUSTEET[3]

SEURAAVASSA TAULUKOSSA ESITETÄÄN AJAN TASALLE SAATETTU ENNUSTE MAKSUSITOUMUKSISTA, MAKSUISTA JA RAHOITUSOSUUKSISTA.

2011 | 2012 | 2013 |

Maksusitoumukset[4] |

Komissio | 3 250 | 3 750 | 3 900 |

EIP | 579 | 540 | 590 |

Maksut |

Komissio | 3 500 | 3 650 | 3 900 |

EIP | 385 | 390 | 390 |

Rahoitusosuudet |

Komissio | 3 100 | 3 600 | 3 800 |

EIP | 200 | 280 | 250 |

3. RAHOITUKSEN TOTEUTUMISENNUSTE VARAINHOITOVUOSINA 2011–2013

Komissio ja EIP ovat saattaneet ajan tasalle varainhoitovuosien 2011 ja 2012 maksusitoumuksia ja maksuja koskevat ennusteet kaikkien AKT-maiden[5] ja MMA:iden[6] osalta. Ajantasaistamisen tulos sekä EKR:n rahoittamiseen vuosina 2011–2013 tarvittavien osuuksien määrä esitetään liitteissä 1–3 . Numerotietoja verrataan kesäkuussa 2011 annetussa tiedonannossa[7] esitettyihin tietoihin.

EIP korostaa, että ennuste varainhoitovuoden 2011 lopussa jäljellä olevasta määrästä perustuu erityisesti ennusteeseen pääoman takaisinmaksusta ja koroista, joista suuri osa erääntyy maksettavaksi joulukuun puolessavälissä. Takaisinmaksuissa saattaa kuitenkin esiintyä ennakoimattomia viiveitä tai ne voidaan suorittaa oletettua aiemmin.

Vuosien 2011 ja 2012 rahoitusosuudet esitetään liitteissä 4 ja 5 maksuerittäin ja jäsenvaltioittain jaoteltuina.

LIITTEET

Liite 1 – Ennusteet vuosien 2011–2013 bruttomääräisistä maksusitoumuksista [8] (miljoonaa euroa)

[pic]

Liite 2 – Ennusteet vuosien 2011–2013 bruttomääräisistä maksuista [9] (miljoonaa euroa)

[pic]

Liite 3 – Vuosien 2011, 2012 ja 2013 arvioitu rahoitustilanne

[pic]

Liite 4 – EKR:n rahoitusosuudet jäsenvaltioittain vuonna 2011 (euroa) [pic]

Liite 5 (1. osa) – EKR:n rahoitusosuudet jäsenvaltioittain vuonna 2012 (euroa) [pic]

Liite 5 (2. osa) – EKR:n rahoitusosuudet jäsenvaltioittain vuonna 2012 (euroa) [pic]

[1] Neuvostossa kokoontuneiden jäsenvaltioiden hallitusten edustajien sisäinen sopimus vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille, EUVL L 247, 9.9.2006, s. 32.

[2] Koska vuoden 2013 jälkeisestä rahoituskehyksestä ei ole vielä sovittu ja sen vaikutus toteutumalukuihin on kuitenkin merkittävä, emme esitä mitään ennusteita vuosien 2014–2016 sitoumuksista, maksuista ja rahoitusosuuksista (komission ja EIP:n osalta).

[3] Vuosia 2014–2016 koskevat luvut lisätään sen jälkeen, kun vuosien 2014–2020 rahoituskehys on hyväksytty.

[4] Luvut ovat bruttomääräisiä, eli niistä ei ole vähennetty vapautettuja eikä takaisin perittyjä määrärahoja/ takaisin saatuja varoja. Tämä käytäntö vastaa Euroopan unionin yleiseen talousarvioon sovellettavaa käytäntöä.

[5] Afrikan, Karibian ja Tyynenmeren valtiot.

[6] Merentakaiset maat ja alueet.

[7] KOM(2011) 334 lopullinen, 9.6.2011.

[8] Nämä ovat bruttositoumuksia eli vapautettuja määrärahoja ei ole vähennetty.

[9] Nämä ovat bruttomaksuja eli takaisin perittyjä määriä ei ole vähennetty.